Diari Oficial de la Generalitat Valenciana


Sumari del DOGV 4244, del 08-05-2002 (2002/4544)

Informació pública de l'alternativa tècnica de programa d'actuació integrada presentada per Habitat Floridablanca, SL per al desenvolupament de la unitat d'execució B Centre Històric del PEPRI del Mercat de València.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4244

Data del DOGV
:   08-05-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/4544


Organisme emissor
:   Ajuntament de València

Tipus de document
:   Anunci

Informació pública de l'alternativa tècnica de programa d'actuació integrada presentada per Habitat Floridablanca, SL per al desenvolupament de la unitat d'execució B Centre Històric del PEPRI del Mercat de València. [2002/M4544]
  
L'alcaldia, mitjançant Resolució número U-1878, de data 2 d'abril de 2002, ha disposat el següent:
  
«Vista l'alternativa tècnica de programa d'actuació integrada presentada per la mercantil Habitat Floridablanca SL, els informes emesos pels servicis de Planejament i Projectes d'Infraestructura i de conformitat amb els articles 32, 45, 46 i concordants de la Llei Reguladora de l'Activitat Urbanística, i la delegació conferida per la Resolució número 2.242, de 7 de juliol de 1999, resolc:
  
Primer
  
Sotmetre a informació pública, pel termini de 20 dies hàbils, mitjançant anuncis en un diari d'informació general editat a la Comunitat Valenciana i posteriorment o simultàniament en el Diari Oficial de la Generalitat Valenciana, i després de remetre els avisos prescrits en l'article 46.3 de la Llei Reguladora de l'Activitat Urbanística, l'alternativa tècnica de programa d'actuació integrada presentada per Habitat Floridablanca SL per al desenvolupament de la unitat d'execució B Centre Històric del PEPRI del Mercat del PGOU de València, ubicada en la confluència dels carrers de Corretgeria i Tapineria. L'alternativa tècnica comprén memòria i projecte d'urbanització.
  
En el dit termini, comptat a partir de la publicació de l'anunci d'exposició pública en el Diari Oficial de la Generalitat Valenciana, podran presentar-se en el Servici Municipal de Planejament (av. Aragó, 35), tant al·legacions com alternatives tècniques que pretenguen competir amb l'exposada al públic, quedant prorrogat el termini per 20 dies addicionals si en els 10 primers d'informació pública alguna persona, prestant caució per import de 3005 euros, es compromet a presentar una alternativa tècnica substancialment distinta a la inicial.
  
En els cinc dies següents al venciment del termini d'informació pública, qualsevol persona podrà presentar en l'Oficina de Contractació de la corporació (pl. Ajuntament), proposicions juridicoeconòmiques en plica tancada a qualsevol de les alternatives tècniques presentades; l'acte d'obertura de les que es presenten tindrà lloc el següent dia hàbil a l'acabament d'este termini, tret que siga dissabte, cas en què es traslladarà al següent dia hàbil. Totes les actuacions podran ser objecte de consulta i al·legació pels interessats durant els 10 dies següents a l'acte d'obertura de pliques; així mateix, durant tot el procediment podran ser objecte de pública consulta en el Servici de Planejament, les al·legacions i alternatives tècniques que s'hi presenten.
  
Segon
  
Notificar la present resolució als distints servicis municipals.»
  
València, 2 d'abril de 2002.- El secretari adjunt: Pedro García Rabasa.
  
 Ajuntament del Verger